Public procurement notice: Contract Award Notice
Published: 2022-03-14
Buyer: ΔΗΜΟΣ ΒΑΡΗΣ-ΒΟΥΛΑΣ-ΒΟΥΛΙΑΓΜΕΝΗΣ
Country: GR
Contract type: Supplies
Procedure: Open procedure
CPV classification: 34320000 | 50118200
Estimated value: 36290.32 EUR
Award criteria: Lowest price

Technical requirements: ΣΥΝΤΗΡΗΣΗ ΚΑΙ ΕΠΙΣΚΕΥΗ ΟΧΗΜΑΤΩΝ ΔΗΜΟΥ ΒΑΡΗΣ – ΒΟΥΛΑΣ – ΒΟΥΛΙΑΓΜΕΝΗΣ 2021-2022-2023-2024-2025 (ΟΜΑΔΑ 4)
Αντικείμενο της παρούσας είναι η παροχή υπηρεσιών σε ετήσια βάση και σε βάθος τετραετίας, σύμφωνα με τις διατάξεις της Συμφωνίας – Πλαίσιο, για να καλύψει τις αντίστοιχες ανάγκες για την συντήρηση και επισκευή των μεταφορικών μέσων του Δήμου Βάρης-Βούλας-Βουλιαγμένης
Συντήρηση και επισκευή των μηχανικών βλαβών καθώς και όλων των μηχανικών μερών του πλαισίου και των υπερκατασκευών μηχανοκίνητων σαρώθρων μάρκας HAKO και RAVO από συνεργείο που έχει δικαίωμα συντήρησης και επισκευής αυτών και προσκομίζει σχετική δήλωση του κατασκευαστή ή του επίσημου αντιπροσώπου των εταιριών στην Ελλάδα.
Η «συμφωνία-πλαίσιο» δεν αποτελεί έναν  τύπο δημόσιας σύμβασης, αλλά μια μέθοδο την οποία η αναθέτουσα αρχή χρησιμοποιεί για την επιλογή του αντισυμβαλλόμενων παρόχων των συγκεκριμένων υπηρεσιών της μελέτης. Νοείται ως μια γενική συμφωνία, μία συμφωνία “ομπρέλα” μεταξύ της αναθέτουσας αρχής και των οικονομικών φορέων, στην οποία αποτυπώνονται εκ των προτέρων κάποιοι ή και όλοι οι όροι με βάση τους οποίους θα εκτελεστούν οι μελλοντικές συμβάσεις που θα συναφθούν καθ' όλη τη διάρκεια αυτής της συμφωνίας.
Η αναθέτουσα αρχή μπορεί να υποβάλλει παραγγελίες/αναθέσει εκτελεστικές συμβάσεις σύμφωνα με τα σχετικά άρθρα της συμφωνίας-πλαίσιο και ο Οικονομικός φορέας υποχρεούται να παρέχει τα προϊόντα και τις υπηρεσίες, ενώ η αναθέτουσα αρχή υποχρεούται να καταβάλει στον Οικονομικό φορέα το ποσό της συμφωνηθείσας τιμής, όπως θα προκύψει μετά την υπογραφή της εκτελεστικής της συμφωνίας πλαίσιο σύμβασης, η οποία τιμή/έκπτωση σε καμία περίπτωση δεν μπορεί να υπερβεί την ενδεικτική (προσφερόμενη) τιμή/ έκπτωση με την οποία ο Οικονομικός φορέας συμμετέχει στη Συμφωνία Πλαίσιο.
Η συμφωνία-πλαίσιο δεν παράγει καμία υποχρέωση για την αναθέτουσα αρχή να παραγγείλει προϊόντα  οποιασδήποτε αξίας και ποσότητας. Η συμφωνία-πλαίσιο δεν δημιουργεί από μόνη της μια νομικά δεσμευτική σύμβαση, και δεν αποτελεί δημόσια σύμβαση, σε αντίθεση με τις επιμέρους εκτελεστικές συμβάσεις που συνάπτονται βάσει της συμφωνίας αυτής. Σε γενικές γραμμές τα μέρη της συμφωνίας-πλαίσιο δεν υποχρεούνται εκ του νόμου να παρέχουν ή να δεχτούν τις υπηρεσίες που αποτελούν αντικείμενο της συμφωνίας-πλαίσιο, παρά μόνον όταν η αναθέτουσα αρχή ζητήσει τη σύναψη συγκεκριμένης σύμβασης.
Η σύναψη εκτελεστικών συμβάσεων κατά τη διάρκεια της συμφωνίας-πλαίσιο, θα πραγματοποιείται μόνο εφόσον κρίνεται σκόπιμο από την αναθέτουσα αρχή. Σε περίπτωση μη σύναψης οποιασδήποτε εκτελεστικής σύμβασης, ο συμβαλλόμενος στη συμφωνία-πλαίσιο οικονομικός φορέας δεν δικαιούται αποζημίωσης. Επίσης οι συμβαλλόμενοι στη συμφωνία-πλαίσιο δεν δικαιούνται αποζημίωσης, σε περίπτωση μη εκτέλεσης του συνόλου των ποσοτήτων που καθορίζονται στη διακήρυξη.
Κάθε ενδιαφερόμενος ο οποίος έχει ή είχε συμφέρον να του ανατεθεί συγκεκριμένη συμφωνία-πλαίσιο και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της νομοθεσίας της Ευρωπαϊκής Ένωσης ή της εσωτερικής νομοθεσίας, δικαιούται να ασκήσει προδικαστική προσφυγή ενώπιον της ΑΕΠΠ κατά της σχετικής πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του. Σε περίπτωση προσφυγής κατά πράξη της αναθέτουσας αρχής η προθεσμία για την άσκηση της προδικαστικής προσφυγής είναι:
(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως
γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα.
Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ. Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.
Η προδικαστική προσφυγή κατατίθεται ηλεκτρονικά μέσω της λειτουργικότητας «Επικοινωνία» του ΕΣΗΔΗΣ στον ηλεκτρονικό τόπο του διαγωνισμού, επιλέγοντας κατά περίπτωση την ένδειξη «Προδικαστική Προσφυγή» και επισυνάπτοντας το σχετικό έγγραφο σε μορφή ηλεκτρονικού αρχείου Portable Document Format (PDF), το οποίο φέρει εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή με χρήση εγκεκριμένων πιστοποιητικών.
Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Δημοσίου, κατά τα ειδικά οριζόμενα στο άρθρο 363 του ν. 4412/2016, το οποίο επιστρέφεται στον προσφεύγοντα σε περίπτωση ολικής ή μερικής αποδοχής της προσφυγής του ή σε περίπτωση που πριν την έκδοση της απόφασης της ΑΕΠΠ επί της προσφυγής, η  αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια.
Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΑΕΠΠ μετά από άσκηση προσφυγής, σύμφωνα με το  άρθρο 368 του ν. 4412/2016. Κατ’ εξαίρεση, δεν κωλύεται η σύναψη της σύμβασης εάν υποβλήθηκε μόνο μία (1) προσφορά και δεν υπάρχουν ενδιαφερόμενοι υποψήφιοι.


Winner: Δ.Φ. ΣΑΡΑΝΤΟΠΟΥΛΟΣ Α.Ε.Β.Τ.Ε.
Award value: 36290.32
Number of bids: 1